(تھلگانی ھَمپان،، دادالرحمن سلیمی،، )
“سر درد ءِ درمان ءُ علاج”
1-اگن سر درد بکنت پورچینک ءُ جَو ءِ آرت ءَ یکجاہ مینگ ءُ پیشانی ءَ بندگ ءَ چہ سر درد آرام بیت- (القانون فی الطب )
2-کدّو ءِ آپانی ورگ ءُ گوں آھاں شر شودگ ھم پہ سر درد ءَ جوانیں درمان ۓ(الجامع لمفردات الادویہ )
3-تریاق گوں گلاب ءِ تیل ءَ ھور کنگ ءُ سر ءَ چرپ کنگ بہ بیت پہ سر درد ءَ مجرب انت-(مفردات الصقلی )
4-مورت، پورچینک ھم پہ سر درد ءَ جوان انت-
5-اسپتیں زیرّگ ءِ دیت دیگ ءُ دیتانی شینکگ پہ سر درد ءُ سر تَرّ ءَ ءَ مفید انت-(القانون فی الطب )
6-کریلہ ءِ آپاں گوں شیر ءَ ھور بشینکئے کوھنیں سر درد آرام بیت پہ زردوئیگ ءَ یک جوانیں علاج ۓ- (دیسقو ریدوس )
7-دانیچ ءَ گوں آپ ءُ گلاب ءِ
تیل ءَ تَر کنگ ءُ پیشانی ءُ سر ءِ بان ءَ چرپ کنگ ءَ سر درد ۓ کہ روچ ءِ گرمائش ءَ گوں شرو بیتگ انشاء الله دراہ بیت-
(مفردات المصقلی)
8-ھُد ھُد “شاپی کروس “ءِ سرگ ءَ ماں پُچّی یے تہا بندگ ءُ سر ءَ لونجان کنگ ءَ سر درد آرام بیت- (مفردات المصقلی )
9-ابابیل ءِ ھون ءَ اگن سر بان ءَ بمُشئے سر درد آرام بیت- (حوالہ بالا )
10-زعفران ءُ سِرکہ ءَ ھور بہ کنئے ءُ دوئیں چمّ ءُ گوشانی درمیانی حصہ ءِ مُشگ ءَ سر درد آرام بیت- (حوالہ بالا )
“روان انت-،،
باسک دیوان ءَ ایر کنوک ۔ طارق پشوکانی